stanford-oval/wikipedia huggingface dataset:
Kissima Doukara

Kissima Doukara (1934 Naran piiri – 15. syyskuuta 1983 Taoudeni) oli Malin sotilashallituksen jäsen vuosina 1970–1978. Hän oli sotilasarvoltaan everstiluutnantti.
Doukara osallistui vuoden 1968 vallankaappaukseen ja oli maata sen jälkeen johtaneen Kansallisen vapautuksen sotilaskomitean jäsen. Vuonna 1970 hänestä tuli Malin puolustus-, sisäasiain- ja turvallisuusministeri.
Vuonna 1974 Doukara asetettiin johtamaan kuivuudesta johtuneen nälänhädän helpottamiseen tarkoitettua ruoka-apua. Monien muiden tavoin hän kavalsi valtavia rahasummia ulkomaisista avustusvaroista. Rajakiista Ylä-Voltan kanssa johti armeijan laajentamiseen ja vahvisti Doukaran asemia.
Doukara ja hänen liittolaisensa Tiécoro Bagayoko olivat sotilaskomitean vaikutusvaltaisimpia jäseniä ja tunnettuja väärinkäytöksistään. He vastustivat Moussa Traorén suunnitelmaa siirtyä siviilihallintoon, johon liittyi Malin kansan demokraattisen liiton perustaminen vuonna 1976. Traoré yritti syrjäyttää Doukaran korruptioon vedoten tammikuussa 1978. Sotilaskomitean muut, vähintään yhtä korruptoituneet jäsenet asettuivat vastustamaan Traoréa, jolloin Doukaraa ja Bagayokoa päätettiin syyttää vallankaappauksen ja Traorén murhan suunnittelusta.
Doukara, Bagayoko ja julkisten töiden ministeri Karim Dembélé pidätettiin sotilaskomitean kokouksessa helmikuussa 1978. Ulkoministeri Charles Samba Sissoko, josta oli väitetysti suunniteltu uutta presidenttiä, pidätettiin maaliskuussa. Doukara tuomittiin kuolemaan poliittisten rikosten ohella muun muassa yhdeksän miljoonan dollarin avustusvarojen kavaltamisesta, mutta korkein oikeus muutti tuomion elinkautiseksi vankeudeksi vuonna 1979. Doukara ja Bagayoko lähetettiin Taoudenin suolakaivoksille, jossa he kuolivat kidutuksen seurauksena vuonna 1983.
Abdoulaye Idrissa Maïga

Abdoulaye Idrissa Maïga (oikealla) ja hänen seuraajansa Soumeylou Boubèye Maïga.
Abdoulaye Idrissa Maïga (s. 11. maaliskuuta 1958 Gao) on malilainen maatalousinsinööri ja poliitikko. Hän toimi maan pääministerinä vuonna 2017.
Maïga opiskeli Katibougoun polyteknisessä instituutissa ja suoritti insinöörintutkinnon karjataloudesta vuonna 1981. Hän työskenteli Gaon karjataloushallinnon johtajana vuodesta 1982 ja koordinoi maataloushankkeita Moptin alueella vuosina 1999–2001. Vuosina 2001–2003 hän toimi maaseudun kehittämisministeriön tutkijana ja vuosina 2003–2008 Nigerjoen yhteistyöjärjestön tutkimusosaston johtajana. Vuosina 1990–1999 Maïga oli myös Malin ihmisoikeusjärjestön varapääsihteeri.
Maïga johti Ibrahim Boubacar Keïta presidentinvaalikampanjaa vuonna 2013. Hän toimi hallituksen ympäristöministerinä huhtikuusta 2014 ja alueministerinä joulukuusta 2014 lähtien. Syyskuussa 2016 hänestä tuli puolustusministeri.
Presidentti Keïta nimitti Rassemblement pour le Mali -puoluettaan edustaneen Maïgan pääministeriksi Modibo Keïtan tilalle huhtikuussa 2017. Hän erosi tehtävästä jo joulukuussa, jolloin hänen seuraajakseen tuli Soumeylou Boubèye Maïga.
Dioncounda Traoré

| Dioncounda Traoré |
| --- | --- |
 Dioncounda Traoré vuonna 2012.
Malin väliaikainen presidentti
 8. huhtikuuta 2012 – 4. syyskuuta 2013  
Edeltäjä:  Amadou Toumani Touré
Seuraaja:  Ibrahim Boubacar Keïta
Henkilötiedot
Syntynyt: 23. helmikuuta 1942 Kati
Tiedot
Puolue:  Adéma-PASJ
Dioncounda Traoré (s. 23. helmikuuta 1942 Kati) on malilainen poliitikko, joka toimi maansa väliaikaisena presidenttinä vuosina 2012–2013.
Dioncounda Traoré syntyi Ranskan siirtomaa-armeijan upseerin Boubacar Traorén perheeseen. Hän kävi koulunsa Kayesissa, Fréjusissa ja Bamakossa ja suoritti ylioppilastutkinnon Terrason de Fougères -lyseossa vuonna 1961. Traoré opiskeli matematiikkaa Moskovan ja Algerin yliopistoissa ja väitteli tohtoriksi Nizzan yliopistossa vuonna 1977.
Traoré työskenteli opettajana Bamakon opettajakorkeakoulussa vuosina 1977–1980 ja Malin insinöörikorkeakoulussa vuodesta 1982. Vuosina 1991–1992 hän toimi insinöörikorkeakoulun rehtorina. Traoré osallistui opiskelijajärjestöjen toimintaan ja kuului opettajakorkeakoulun ammattiyhdistyskomiteaan. Hänet pidätettiin ammattiyhdistystoiminnan takia vuosina 1980 ja 1986.
Traoré osallistui Malin demokratialiikkeeseen ja oli yksi Alliance pour la démocratie au Mali -järjestön perustajajäsenistä. Vuoden 1991 vallankaappauksen jälkeen hän toimi puolueeksi muuttuneen Adéma-PASJ:n varapuheenjohtajana. Hän työskenteli Malin julkisten palvelujen, työvoima- ja hallintouudistusministerinä vuosina 1992–1993, puolustusministerinä vuosina 1993–1994 ja ulkoministerinä vuosina 1994–1997.
Traoré valittiin Naran edustajaksi Malin kansalliskokoukseen vuonna 1997. Hän toimi Adéma-PASJ:n parlamenttiryhmän puheenjohtajana ja koko puolueen puheenjohtajana Ibrahim Boubacar Keïtan erottua vuonna 2000. Traoré hävisi vuoden 2002 kansalliskokousvaalit, mutta hänet valittiin uudelleen kansanedustajaksi vuonna 2007. Traoré toimi kansalliskokouksen puheenjohtajana ja hänet valittiin Adéma-PASJ:n presidenttiehdokkaaksi vuonna 2012.
Amadou Haya Sanogon maaliskuussa 2012 johtaman sotilasvallankaappauksen jälkeen Traoré nimitettiin Länsi-Afrikan talousyhteisön painostuksesta Malin väliaikaiseksi presidentiksi virastaan eronneen Amadou Toumani Tourén tilalle 8. huhtikuuta 2012. Hän nimitti väliaikaisen hallituksen pääministeriksi Cheick Modibo Diarran, jonka sotilaat pakottivat eroamaan. Traoré nimitti uudeksi pääministeriksi Diango Cissokon, joka muodosti hallituksen 15. joulukuuta 2012.
Virkakautensa aikana toukokuussa 2012 Traoré joutui sotilasvallankaappauksen kannattajien pahoinpitelemäksi Koulouban presidentinpalatsissa. Hän pakeni Pariisiin ja palasi Bamakoon kahden kuukauden kuluttua.
Vallankaappauksen jälkeen käydyssä sisällissodassa tuaregi- ja islamistikapinalliset valtasivat Malin koko pohjoisosan, mutta Ranskan armeijan johdolla heidät onnistuttiin karkottamaan vuoden 2013 alkuun mennessä. Heinä-elokuussa uudeksi presidentiksi valittiin Ibrahim Boubacar Keïta, joka astui virkaansa 4. syyskuuta 2013.
Traoré vetäytyi Adéma-PASJ:n johdosta toukokuussa 2015. Hän kieltäytyi myös ehdokkuudesta vuoden 2018 presidentinvaaleissa.
Wadidié Founè Coulibaly

Wadidié Founè Coulibaly (s. 27. helmikuuta 1983 Dougabougou) on malilainen hallintovirkailija, joka toimii maan nais-, lapsi- ja perheministerinä.
Coulibaly on suorittanut taloushallinnon tutkinnon Kansojen ystävyyden yliopistossa Moskovassa ja tehnyt täydennysopintoja Abidjanissa ja Wuhanissa. Hän on työskennellyt Malin sairausvakuutuskassassa vuodesta 2012. Union pour la république et la démocratie -puolueeseen kuuluva Coulibaly nimitettiin Choguel Maïgan hallituksen nais-, lapsi- ja perheministeriksi kesäkuussa 2021.
Coulibaly on naimisissa ja kolmen lapsen äiti. Hän puhuu ranskaa, englantia ja venäjää.
Francesca Lollobrigida

| Mitalit | Mitalit | Mitalit |  |
| --- | --- | --- | --- |
|  Francesca Lollobrigida vuonna 2014. |  Francesca Lollobrigida vuonna 2014. |  Francesca Lollobrigida vuonna 2014. |  |
Maa:  Italia
Naisten pikaluistelu
|  Olympialaiset  |  Olympialaiset  |  Olympialaiset  |  |
|  Hopeaa | Peking 2022 | 3 000 m |  |
|  Pronssia | Peking 2022 | yhteislähtö |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Kultaa | Hamar 2025 | 5 000 m |  |
| EM-kilpailut  | EM-kilpailut  | EM-kilpailut  |  |
|  Kultaa | Kolomna 2018 | yhteislähtö |  |
|  Hopeaa | Heerenveen 2020 | yhteislähtö |  |
|  Pronssia | Collalbo 2019 | yhteispisteet |  |
|  Pronssia | Heerenveen 2020 | 3 000 m |  |
|  Pronssia | Heerenveen 2022 | 1 500 m |  |
|  Pronssia | Heerenveen 2022 | 3 000 m |  |
|  Pronssia | Heerenveen 2024 | yhteislhtö |  |
Francesca Lollobrigida (s. 7. helmikuuta 1991 Frascati) on italialainen pikaluistelun olympiamitalisti, maailman- ja Euroopan-mestari.
Lollobrigida kilpaili olympialaisissa ensimmäisen kerran Sotšissa 2014, jolloin hän sijoittui 3 000 metrillä 23:nneksi. Neljä vuotta myöhemmin Pyeongchangin olympialaisissa 2018 hän sijoittui yhteislähdössä seitsemänneksi, 1 500 metrillä kymmenenneksi ja 3 000 metrillä 13:nneksi. Pekingin olympialaisissa 2022 hän saavutti hopeaa 3 000 metrillä, pronssia yhteislähdössä sekä sijoittui 5 000 metrillä neljänneksi ja 1 500 metrillä kuudenneksi.
Matkakohtaisissa MM-kilpailuissa Lollobrigida voitti kultaa 5 000 metrillä Hamarissa 2025 ajalla 6.56,38. Lisäksi hän on sijoittunut neljänneksi yhteislähtökilpailussa vuosina 2016, 2017, 2019 ja 2021, viidenneksi yhteislähdössä vuonna 2020 ja 3 000 metrillä 2025 sekä kahdeksanneksi 1 500 metrillä 2019 ja 3 000 metrillä 2020. Yleisluistelun MM-kilpailuissa hän oli neljäs 2024 ja viides 2018. Euroopan-mestaruuskilpailuissa hän on voittanut yhteislähdössä kultaa vuonna 2018 sekä saavuttanut hopeaa vuonna 2020 ja pronssia 2024. Hän on saanut EM-kilpailuissa pronssia yhteistuloksissa vuonna 2019, 3 000 metrillä vuonna 2020 sekä 1 500 metrillä ja 3 000 metrillä vuonna 2022.
Lollobrigida on voittanut yhteislähdön maailmancupin kokonaiskilpailun kausilla 2013–2014, 2017–2018 ja 2021–2022, sijoittunut toiseksi kaudella 2016–2017 ja kolmanneksi 2018–2019. Pitkien matkojen cupissa hän oli toinen kaudella 2024–2025 ja kolmas kaudella 2021–2022.. Hän on voittanut viisi maailmancupin osakilpailua, sijoittunut kuusi kertaa toiseksi ja 14 kertaa kolmanneksi (tilanne 13.3.2025).
Näyttelijä Gina Lollobrigida oli Francesca Lollobrigidan isotäti.
Ennätykset

| Matka | Aika | Paikka | Päivä |
| --- | --- | --- | --- |
| 500 metriä | 39,06 | Calgary | 3. maaliskuuta 2019 |
| 1 000 metriä | 1.15,94 | Calgary | 23. helmikuuta 2019 |
| 1 500 metriä | 1.52,23 | Salt Lake City | 5. joulukuuta 2021 |
| 3 000 metriä | 3.54,43 | Calgary | 10. joulukuuta 2021 |
| 5 000 metriä | 6.51,76 | Peking | 10. helmikuuta 2022 |
| Yhteispisteet | 162,263 | Hamar | 29. helmikuuta – 1. maaliskuuta 2020 |
Isabelle Weidemann

| Mitalit> Maa:  Kanada.Naisten pikaluistelu. Olympialaiset  | Mitalit> Maa:  Kanada.Naisten pikaluistelu. Olympialaiset  | Mitalit> Maa:  Kanada.Naisten pikaluistelu. Olympialaiset  | Maa:  Kanada> Naisten pikaluistelu. |
| --- | --- | --- | --- |
|  Kultaa | Peking 2022 | joukkuetakaa-ajo |  |
|  Hopeaa | Peking 2022 | 5 000 m |  |
|  Pronssia | Peking 2022 | 3 000 m |  |
| MM-kilpailut  | MM-kilpailut  | MM-kilpailut  |  |
|  Kultaa | Heerenveen 2023 | joukkuetakaa-ajo |  |
|  Hopeaa | Heerenveen 2021 | joukkuetakaa-ajo |  |
|  Hopeaa | Calgary 2024 | 3 000 m |  |
|  Hopeaa | Calgary 2024 | joukkuetakaa-ajo |  |
|  Pronssia | Salt Lake City 2020 | joukkuetakaa-ajo |  |
|  Pronssia | Hamar 2025 | joukkuetakaa-ajo |  |
Isabelle Weidemann (s. 18. heinäkuuta 1995 Ottawa) on kanadalainen pikaluistelun olympiavoittaja ja maailmanmestari.
Weidemann kilpaili olympialaisissa ensimmäisen kerran Pyeongchangin olympialaisissa 2018, missä hän sijoittui joukkuetakaa-ajossa neljänneksi, 5 000 metrillä kuudenneksi ja 3 000 metrillä seitsemänneksi. Pekingin olympialaisissa 2022 hän voitti kultaa joukkuetakaa-ajossa sekä saavutti hopeaa 5 000 metrillä ja pronssia 3 000 metrillä.
Weidemann on MM-kilpailuissa saavuttanut joukkuetakaa-ajossa kultaa Heerenveenissä 2023, hopeaa Heerenveenissä 2021 ja Calgaryssa 2024 sekä pronssia Salt Lake Cityssä 2020 ja Hamarissa 2025. Henkilökohtaisilla matkoilla hän on saavuttanut hopeaa 3 000 metrillä 2024 sekä sijoittunut neljänneksi 5 000 metrillä vuosina 2019, 2021, 2023 ja 2025.
Ennätykset

| Matka | Aika | Paikka | Päivä |
| --- | --- | --- | --- |
| 1 000 metriä | 1.17,53 | Calgary | 26. syyskuuta 2021 |
| 1 500 metriä | 1.54,02 | Salt Lake City | 5. joulukuuta 2021 |
| 3 000 metriä | 3.55,33 | Calgary | 10. joulukuuta 2021 |
| 5 000 metriä | 6.46,81 | Calgary | 14. lokakuuta 2021 |
| Yhteispisteet | 159,465 | Hamar | 2.– 3. maaliskuuta 2019 |
Melodifestivalen 2024

| Eurovision laulukilpailu 2024  Ruotsin euroviisukarsinta> Melodifestivalen 2024 |
| --- | --- |

Päivämäärä:  3. helmikuuta–9. maaliskuuta 2024
Tapahtumapaikat:  Malmö Göteborg Växjö Eskilstuna Karlstad Tukholma
Juontaja(t):  Carina Berg
Kilpailumenetelmä:  Osakilpailut ja semifinaali: 100% yleisöäänet Finaali: 50% tuomaristoäänet 50% yleisöäänet
Kappaleiden määrä
Alkukarsinnoissa:  30
Ruotsi Eurovision laulukilpailussa Virallinen verkkosivusto 
 ◄ 2023  2025 ► 
Melodifestivalen 2024 oli Ruotsissa 3. helmikuuta – 9. maaliskuuta 2024 järjestetty laulukilpailu, jossa valittiin Ruotsin edustaja Eurovision laulukilpailuun 2024. Kilpailu koostui viidestä alkuerästä, viidennen alkuerän kanssa samana iltana käytävästä semifinaalista sekä finaalista. Jokaisessa alkuerässä oli kuusi kappaletta, joista kaksi etenivät suoraan finaaliin ja seuraavat kaksi semifinaaliin. Semifinaalin kautta valittiin vielä kaksi finalistia. Alkuerissä ja semifinaalissa tuloksista päätettiin katsojaäänestyksellä, finaalissa tuloksesta päättivät yhdessä katsojat ja kansainväliset raadit.
Kilpailuun otettiin kappaleita vastaan 25. elokuuta – 15. syyskuuta 2023. Kappaleita lähetettiin yhteensä 2 624. Kilpailijat julkaistiin 1. joulukuuta.
Kilpailun voitti Marcus & Martinus kappaleellaan "Unforgettable"
Suomessa Yleisradio lähetti suorana lähetyksenä kaikki Melodifestivalenin kilpailut Yle Areenassa ja niissä suomen kielen kommentaattorina toimi Kike Bertell
Kilpailun aikataulu

| Esitys | Päivämäärä | Kaupunki | Areena |
| --- | --- | --- | --- |
| 1. Alkuerä | 3. Helmikuuta | Malmö | Malmö Arena |
| 2. Alkuerä | 10. Helmikuuta | Göteborg | Scandinavium |
| 3. Alkuerä | 17. Helmikuuta | Växjö | VIDA Arena |
| 4. Alkuerä | 24. Helmikuuta | Eskilstuna | Stiga Sports Arena |
| 5. Alkuerä, semifinaali | 2. Maaliskuuta | Karlstad | Löfbergs Arena |
| Finaali | 9. Maaliskuuta | Tukholma | Friends Arena |
Alkuerät

Alkuerät koostuivat viidestä kilpailutapahtumasta viidellä eri paikkakunnalla.
Alkuerät > Ensimmäinen alkuerä

Ensimmäinen alkuerä järjestettiin 3. helmikuuta Malmö Arenalla Malmössä.
| Numero | Artisti | Kappale | Lauluntekijät | Kierros 1> Äänet | Kierros 1> Sijoitus | Kierros 2> Äänet | Kierros 2> Pisteet | Kierros 2> Sijoitus | Tulos |
| --- | --- | --- | --- | --- | --- | --- | --- | --- | --- |
| 1. | Adam Woods | "Supernatural" | Adam Woods, Calle Hellberg, Jonna Hall, William Segerdahl | 897 010 | 3 | 479 236 | 66 | 3 | Semifinaaliin |
| 2. | Samir & Viktor | "Hela världen väntar" | David Kreuger, Fredrik Kempe, Niklas Carson Matsson | 805 045 | 4 | 401 125 | 57 | 4 | Ulkona |
| 3. | Melina Borglowe | "Min melodi" | Andreas Mattsson, Melina Borglowe, Thomas G:son | 441 839 | 6 | 169 677 | 26 | 5 | Ulkona |
| 4. | Elisa Lindström | "Forever Yours" | Elisa Lindström, Erik Bernholm, Henric Axelsson, Henrik Sethsson, Thomas G:son | 757 042 | 5 | 342 421 | 69 | 2 | Semifinaaliin |
| 5. | Lisa Ajax | "Awful Liar" | David Lindgren Zacharias, Sebastian Atas,  Victor Crone, Victor Sjöström | 1 146 470 | 2 | 610 447 | 86 | 1 | Finaaliin |
| 6. | Smash Into Pieces | "Heroes Are Calling" | Andreas ”Giri” Lindbergh, Benjamin Jennebo, Chris Adam Hedman Sörbye, Jimmy "Joker" Thörnfeldt, Joy Deb, Linnea Deb, Per Bergquist | 1 287 107 | 1 | — | — | — | Finaaliin |
Alkuerät > Toinen alkuerä

Toinen alkuerä järjestettiin 10. helmikuuta Scandinaviumissa Göteborgissa.
| Numero | Artisti | Kappale | Lauluntekijät | Kierros 1> Äänet | Kierros 1> Sijoitus | Kierros 2> Äänet | Kierros 2> Pisteet | Kierros 2> Sijoitus | Tulos |
| --- | --- | --- | --- | --- | --- | --- | --- | --- | --- |
| 1. | Maria Sur | "When I'm Gone" | Anderz Wrethov, Jimmy "Joker" Thörnfeldt, Julie "Kill J" Aagaard, Maria Sur | 1 463 057 | 2 | 927 690 | 94 | 1 | Finaaliin |
| 2. | Engmans Kapell | "Norrland" | Larry Forsberg, Lennart Wastesson, Sven-Inge Sjöberg | 679 574 | 6 | 281 283 | 38 | 5 | Ulkona |
| 3. | Dear Sara | "The Silence After You" | Benjamin Rosenbohm, Jonas Thander, Marcus Winther-John, Sara Nutti | 1 110 711 | 4 | 607 351 | 61 | 2 | Semifinaaliin |
| 4. | C-Joe | "Ahumma" | Charles Koroma, Diana Kambugu, Michael Didriksson, Palle Hammarlund, Tony Malm, Twice Ice | 1 080 133 | 5 | 556 581 | 53 | 4 | UIkona |
| 5. | LIAMOO | "Dragon" | Anderz Wrethov, Jimmy "Joker" Thörnfeldt, Julie "Kill J" Aagaard, LIAMOO | 1 677 964 | 1 | — | — | — | Finaaliin |
| 6. | Fröken Snusk | "Unga & fria" | Fröken Snusk, Sara Ryan | 1 159 654 | 3 | 695  207 | 58 | 3 | Semifinaaliin |
Alkuerät > Kolmas alkuerä

Kolmas alkuerä järjestettiin 17. helmikuuta Vida Arenalla Växjössä.
| Numero | Artisti | Kappale | Lauluntekijä | Kierros 1> Äänet | Kierros 1> Sijoitus | Kierros 2> Äänet | Kierros 2> Pisteet | Kierros 2> Sijoitus | Tulos |
| --- | --- | --- | --- | --- | --- | --- | --- | --- | --- |
| 1. | Jacqline | "Effortless" | Dino Medanhodzic, Jacqline Mossberg Mounkassa, Jimmy Jansson, Moa ”Cazzi Opeia” Carlebecker, Thomas G:son | 1 343 304 | 1 | — | — | — | Finaaliin |
| 2. | Clara Klingenström | “Aldrig mer” (Never again) | Bobby Ljunggren, Clara Klingenström, David Lindgren Zacharias | 824 631 | 5 | 381 143 | 52 | 4 | Ulkona |
| 3. | Kim Cesarion | “Take My Breath Away” | Albin Johnsén, Christoffer Johansson, Kim Cesarion, Mattias Andréasson, William Segerdahl | 884 738 | 6 | 429 362 | 45 | 5 | Ulkona |
| 4. | Klaudy | "För dig" | William Schenberg, Åke Olofsson | 908 310 | 4 | 462 679 | 59 | 2 | Semifinaaliin |
| 5. | Gunilla Persson | “I Won’t Shake (La La Gunilla)” | Fredrik Andersson | 1 050 416 | 3 | 565 585 | 56 | 3 | Semifinaaliin |
| 6. | Cazzi Opeia | "Give My Heart a Break" | Ellen Berg, Jimmy Jansson, Moa ”Cazzi Opeia” Carlebecker, Thomas G:son | 1 300 644 | 2 | 886 306 | 92 | 1 | FInaaliin |
Alkuerät > Neljäs alkuerä

Neljäs alkuerä järjestettiin 24. helmikuuta Stiga Sports Arenalla Eskilstunassa.
| Numero | Artisti | Kappale | Lauluntekijät | Kierros 1> Äänet | Kierros 1> Sijoitus | Kierros 2> Äänet | Kierros 2> Pisteet | Kierros 2> Sijoitus | Tulos |
| --- | --- | --- | --- | --- | --- | --- | --- | --- | --- |
| 1. | Albin Tingwall | "Done Getting Over You" | Jimmy "Joker" Thörnfeldt, Joy Deb, Linnea Deb) | 1 000 678 | 5 | 509 376 | 63 | 2 | Semifinaaliin |
| 2. | Lia Larsson | "30 km/h" | Axel Schylström, Jimmy Jansson, Lia Larsson, My Söderholm, Thomas G:son | 1 049 671 | 3 | 547 654 | 49 | 4 | Ulkona |
| 3. | Dotter | "It's Not Easy to Write a Love Song" | Dino Medanhodzic, Johanna "Dotter" Jansson | 1 258 479 | 2 | 677 671 | 84 | 1 | Finaaliin |
| 4. | SCARLET | "Circus X" | Emil Behmer, Henric Pierroff, Ian-Paolo Lira, Jessica Rachel Chertock, Scarlet, Simon Boustedt, Staffan Amberlind, Thirsty | 1 014 301 | 4 | 559 235 | 60 | 3 | Semifinaaliin |
| 5. | Lasse Stefanz | "En sång on sommaren" | Anders Wigelius, Anderz Wrethov, Robert Norberg | 789 340 | 6 | 334 002 | 48 | 5 | Ulkona |
| 6. | Danny Saucedo | "Happy That You Found Me" | Kristoffer Fogelmark, John Martin, Michel Zitron | 1 403 133 | 1 | — | — | — | Finaaliin |
Alkuerät > Viides alkuerä

Viides alkuerä ja sen yhteydessä käytävä semifinaali järjestettiin 2. maaliskuuta Löfbergs Arenalla Karlstadissa.
| Numero | Artisti | Kappale | Lauluntekijät | Kierros 1> Äänet | Kierros 1> Sijoitus | Kierros 2> Äänet | Kierros 2> Pisteet | Kierros 2> Sijoitus | Tulos |
| --- | --- | --- | --- | --- | --- | --- | --- | --- | --- |
| 1. | Marcus & Martinus | "Unforgettable" | Jimmy "Joker" Thörnfeldt, Joy Deb, Linnea Deb, Marcus Gunnarsen, Martinus Gunnarsen | 1 759 673 | 1 | — | — | — | Finaaliin |
| 2. | Chelsea Muco | "Controlla" | Anderz Wrethov, Chelsea Muco, Elsa Carmona Oljelund, FERNAND MP, Karl Flyckt, Pa Modou | 1 009 857 | 5 | 459 399 | 42 | 4 | Ulkona |
| 3. | Jay Smith | "Back to My Roots" | Jay Smith, Jonas Jurström, Jonathan Keyes, Maria Jane Smith, Victor Thell | 1 171 788 | 3 | 624 639 | 73 | 3 | Semifinaaliin |
| 4. | Elecktra | "Banne maj" | Anderz Wrethov, Elin Wrethov, Jonny Werner, Robin Werner | 803 892 | 6 | 399 506 | 28 | 5 | Ulkona |
| 5. | Annika Wickihalder | "Light" | Annika Wickihalder, Herman Gardarfve, Linnea Gawell, Patrik Jean | 1 144 413 | 4 | 665 667 | 79 | 2 | Semifinaaliin |
| 6. | Medina | "Que Sera" | Ali Jammali, Anderz Wrethov, Jimmy "Joker" Thörnfeldt, Sami Rekik | 1 392 450 | 2 | 853 794 | 82 | 1 | Finaaliin |
Loppukilpailut

Loppukilpailut koostuivat kahdesta kilpailutapahtumasta kahdella eri paikkakunnalla
Loppukilpailut > Semifinaali

Semifinaali järjestettiin 2. maaliskuuta Löfbergs Arenalla Karlstadissa.
| Numero | Artisti | Kappale | Pisteet> Äänet alkuerä | Pisteet> Alkuerä pisteet | Pisteet> Äänet semifinaali | Pisteet> Semifinaali pisteet | Pisteet> Yhteensä | Sija | Tulos |
| --- | --- | --- | --- | --- | --- | --- | --- | --- | --- |
| 1 | Elisa Lindström | "Forever Yours" | 1 099 463 | 84 | 381 269 | 58 | 142 | 10 | Ulkona |
| 2 | Adam Woods | "Supernatural" | 1 376 246 | 106 | 545 665 | 83 | 189 | 6 | Ulkona |
| 3 | Dear Sara | "The Silence After You" | 1 718 062 | 103 | 435 793 | 66 | 169 | 8 | Ulkona |
| 4 | Fröken Snusk | "Unga & fria" | 1 854 861 | 111 | 809 748 | 124 | 235  ** | 3 | Ulkona |
| 5 | Klaudy | "För dig" | 1 370 989 | 86 | 508 044 | 78 | 164 | 9 | Ulkona |
| 6 | Gunilla Persson | "I Won't Shake (La La Gunilla)" | 1 616 001 | 101 | 741 004 | 113 | 214 | 5 | Ulkona |
| 7 | Albin Tingwall | "Done Getting Over You" | 1 510 054 | 96 | 581 259 | 89 | 185 | 7 | Ulkona |
| 8 | SCARLET | "Circus X" | 1 573 536 | 100 | 796 229 | 122 | 222 | 4 | Ulkona |
| 9 | Annika Wickihalder | "Light" | 1 810 080 | 107 | 906 864 | 138 | 245 | 1 | Finaaliin |
| 10 | Jay Smith | "Back to My Roots" | 1 796 427 | 106 | 845 182 | 129 | 235 ** | 2 | Finaaliin |
** = Vaikka "Back to My Roots" sekä "Unga & fria" saivat saman verran pisteitä, tasatilanteessa "Back to My Roots" valittiin voittajaksi, koska kyseinen kappale sai enemmän pisteitä semifinaalissa.
Loppukilpailut > Finaali

Finaali järjestettiin 9. maaliskuuta Friends Arenalla Tukholmassa.
| Numero | Artisti | Kappale | Raatien pisteet | Yleisön pisteet> Äänet | Yleisön pisteet> Pisteet | Pisteet Yhteensä | Sija |
| --- | --- | --- | --- | --- | --- | --- | --- |
| 1 | Maria Sur | "When I'm Gone" | 37 | 2 239 255 | 35 | 72 | 7 |
| 2 | Jay Smith | "Back to My Roots" | 20 | 1 997 809 | 26 | 46 | 10 |
| 3 | Lisa Ajax | "Awful Liar" | 26 | 1 754 949 | 11 | 37 | 11 |
| 4 | Smash Into Pieces | "Heroes Are Calling" | 31 | 2 688 509 | 59 | 90 | 3 |
| 5 | Cazzi Opeia | "Give My Heart a Break" | 46 | 2 042 843 | 41 | 87 | 4 |
| 6 | Annika Wickihalder | "Light" | 38 | 1 852 595 | 25 | 63 | 8 |
| 7 | Marcus & Martinus | "Unforgettable" | 85 | 3 186 801 | 92 | 177 | 1 |
| 8 | Dotter | "It's Not Easy to Write a Love Song" | 26 | 1 633 089 | 8 | 34 | 12 |
| 9 | Medina | "Que Sera" | 43 | 2 894 693 | 61 | 104 | 2 |
| 10 | LIAMOO | "Dragon" | 38 | 2 486 029 | 45 | 83 | 5 |
| 11 | Jacqline | "Effortless" | 40 | 1 930 548 | 21 | 61 | 9 |
| 12 | Danny Saucedo | "Happy That You Found Me" | 34 | 1 890 517 | 40 | 74 | 6 |
Aiheesta muualla

Melodifestivalen 2024 Internet Movie Databasessa (englanniksi)
Melodifestivalen
| --- | --- |
1950-luku:  1959 
1960-luku:  1960  1961  1962  1963  1964  1965  1966  1967  1968  1969 
1970-luku:  1970  1971  1972  1973  1974  1975  1976  1977  1978  1979 
1980-luku:  1980  1981  1982  1983  1984  1985  1986  1987  1988  1989 
1990-luku:  1990  1991  1992  1993  1994  1995  1996  1997  1998  1999 
2000-luku:  2000  2001  2002  2003  2004  2005  2006  2007  2008  2009 
2010-luku:  2010  2011  2012  2013  2014  2015  2016  2017  2018  2019 
2020-luku:  2020  2021  2022  2023  2024  2025